พอดีไปฝังยาคุมมา ในรอบต้นเดือน(5วันแรกของประจำเดือนมา) แล้วถัดมาอีก 11วัน มีเพศสัมพันธ์กับแฟน แต่มีเลือดออกกะปริบกะปรอยมานิดหน่อยทั้งก่อนและหลังมีเพศสัมพันธ์ แต่แฟนใส่ถุงยางอนามัยป้องกัน อยากทราบว่าจะมีความเสี่ยงเรื่องโรค และ ท้องไหม
สวัสดีค่ะ Atitya Kaew Laaorngorgการใช้ยาคุมแบบฝังคุมกำเนิดนั้นอยู่ได้ประมาณ 3-5 ปีขึ้นกับชนิดและยี่ห้อของยาฝัง ควรเริ่มฝังภายใน 5 วันแรกของการมีประจำเดือน เพื่อให้สามารถมีเพศสัมพันธ์ได้เลย แต่หากเริ่มฝังเวลาอื่นควรรอให้ครบ 7 วัน และเป็นการคุมกำเนิดที่มีประสิทธิภาพสูง โอกาสตั้งครรภ์ขณะฝังยาน้อยกว่า 1%ดังนั้นหากเริ่มฝังยาคุมภายใน 5 วันแรกของการมีประจำเดือน สามารถมีเพศสัมพันธ์ได้ทันที หากผ่านไป 11 วันแล้ว ก็สามารถมีเพศสัมพันธ์ไม่ป้องกันได้ การใช้ยาคุมแบบฝังอาจทำให้มีผลข้างเคียงเรื่องเลือดออกกระปริดกระปรอยทางช่องคลอด หรือประจำเดือนมาคลาดเคลื่อนไปได้ให้สังเกตว่าเลือดที่ออก ไม่ได้ออกมากขึ้นเรื่อยๆ หรือออกติดต่อกันเกิน 7 วัน ถ้าออกมากหรือออกติดต่อกันนาน ควรไปพบแพทย์เพื่อตรวจเพิ่มเติม หากได้ใส่ถุงยางอนามัยป้องกันเอาไว้ ก็จะช่วยลดโอกาสการตั้งครรภ์ลงไปได้อีกและลดโอกาสการรับเชื้อโรคติดต่อทางเพศสัมพันธ์ต่างๆได้ค่ะ